recursal/SuperWikiNEXT-32B huggingface dataset:
**Imperiestra kaverno** situas 0,5 km norde de vilaĝo Ostrov u Macochy, proksimume 9 km nordoriente de urbo Blansko, en Ĉeĥio.

La kaverno, nomata devene **Ostrova akva kaverno**, mallongan tempon ankaŭ **Eniodis**, estis antaŭe alirebligita por publiko. Hodiaŭ ĝi estas unu el la ĉeĥaj subteraj sanatorioj por kuracado de pacientoj kun malsanoj de spirorganoj per metodo de la tn. speleoterapio, te. per restado en kaverna medio.

La kaverna sistemo havas suman longecon ĉirkaŭ 250 m kaj deniveligon 21 m. La subteraj akvoj kreis ĝin en ondiĝinta tavolaĵo de vilemaj kalkŝtonoj de devono de geologia unuo de moraviasilezia paleozoiko. Kreas ĝin koridoroj kaj katedraloj kun multnombraj subteraj lagoj: proksime de la enirejo estas Profunda lageto, paralele kun katedralo de travertinoj estas Nipharga lageto (laŭ rara kaverna krustulo de specaro Niphargus), malantaŭ Katedralo de ĥaoso troviĝas lagetoj Vasta, Kvara, de Trankvilo, Dua kaj de Nagel. Ekde Vasta lageto koridoro deflankiĝas kun Sesa, malantaŭ kiu situas Alta kaj Blanka katedraloj. La lagoj koneksas kun geologia eksterordinareco: estavelo. Tio estas naturkanalo, tra kiu la akvo dum pli altaj statoj forfluas el kaverno, alifoje ĝi denove alfluas en kavernon.

Johan Anton Nagel, kortega matematikisto kaj fizikisto, laŭ ordono de imperiestro Francisko la 1-a  esploris Ostrovan akvan kavernon en la jaro 1748. Karel Beduzzi akompanis lin kaj li dokumentis tiun ĉi esploron per brilaj pentraĵoj. Por sia hodiaŭa nomo la kaverno estas dankema al vizito de imperiestro Franciso la II-a kun imperiestrino Maria Terezo en la jaro 1804, kiam ĝi estis reguligita kaj lumigita per fajroj kaj ankaŭ per torĉoj. La imperiestra geopo estis verŝajne inspirita al tiu ĉi vizito per brila bildo, kiun antaŭe pentris kortega pentristo kaj kuprogravuristo J. Fischer. Tiu ĉi bildo apartenas al la plej belaj dokumentoj de kavernoj el tiu tempo.

Sed la ĉefajn spacojn de la kaverno malkovris kun siaj kunlaboruloj nur en la jaroj 1900 – 1905 Karel Absolon. Por publiko ĝi estis alirebla en la jaroj 1931 – 1948, poste ruinigita ĝi fariĝis forgesita. En la jaro 1997 ĝi estis reguligita por Infana kuracejo kun speleoterapio en vilaĝo Ostrov u Macochy. Nun do en ties medio kun konstanta temperaturo, alta humideco, milda enhavo de filinaj produktoj de radono, foresto de polvaj eroj kaj alta koncentraĵo de iontoj de kalko oni sukcese ĉi tie kuracas malsanojn de spirorganoj, ĉefe de infanaj pacientoj.

En la ĉirkaŭaĵo de la kaverno troviĝas: kaverno Balcarka, Sloup-Šošůvka grotoj, abismo Macocha, Katarina kaverno kaj aliaj.

Pluaj fotoj
-----------

* La unua espoloro de Imperiestra kaverno fare de J. Nagel en la jaro 1748La unua espoloro de Imperiestra kaverno fare de J. Nagel en la jaro 1748
* Enirejo en Imperiestran kavernonEnirejo en Imperiestran kavernon
* Stalaktita ornamaĵoStalaktita ornamaĵo
* Stalaktita ornamaĵoStalaktita ornamaĵo
* Virgulino Maria LurdaVirgulino Maria Lurda
* Meso sankta en la kavernoMeso sankta en la kaverno

* Kategorio Imperiestra kaverno en la Vikimedia Komunejo (Multrimedaj datumoj)
La **infanara pacmonumento** (japane 原爆の子の像, Genbaku no Ko no Zō) aŭ **monumento por atombombitaj infanoj** estas pacmonumento por memorigi la knabinon Sadako Sasaki kaj la centmiloj da infanaj viktimoj de la faligo de atombombo en Hiroŝimo la 6-an de aŭgusto 1945.
La monumento staras en la hiroŝima pacparko en la urbo Hiroŝimo (Japanujo).
Dezajnita de la japanaj artistoj Kazuo Kikuĉi kaj Kijoŝi Ikebe, la monumento estis konstruita pere de monkampanjo de japanaj lernejanoj inkluzive de la samklasanoj de Sadako.

Priskribo
---------

La ĉefa statuo nomiĝas  "Atombombitaj infanoj" kaj estis inaŭgurita la 5-an de majo 1958 en la japana infantago. Statuo de Sadako staras pinte de la monumento kaj tenas enmane gruon. Miloj da origamio-gruoj el la tuta mondo estas oferataj ĉiutage, ĉar malnova japana legendo diras, ke tiu, kiu faldos mil gruojn ricevos plenumon de deziro. Ili simbolas, ke la infanoj, kiuj faldis ilin, kaj kiuj vizitas la monumenton, deziras mondon sen nuklearmiloj.

Malantaŭ la ĉefa strukturo pendas bronza gruo, kiu utilas kiel ventsonorilo, donacita de la nobelpremiita Hideki Yukawa.

Baze de la monumento troviĝas nigra marmora plato kun jena japana surskribo:

これはぼくらの叫びです　これは私たちの祈りです　世界に平和をきずくための
*Kore wa bokura no sakebi desu. Kore wa watashitachi no inori desu. Sekai ni heiwa o kizuku tame no.*
Tio estas nia krio, tio estas nia preĝo: por konstrui pacon en la mondo.

Fratina statuo
--------------

La monumento inspiris fratinan statuon pagitan de junuloj en Santa Fe, Nov-Meksiko, Usono, kie estis konstruita la bombo "Little Boy", faligita sur Hiroŝimon. La fratina statuo estis inaŭgurita en 1995, je la 50-a datreveno de la bombado.

Vidu ankaŭ
----------

* Hiroŝimo
* Hiroŝima pacparko
* Sasaki Sadako
* Mil gruoj

Referencoj
----------

1. ↑   Peace Memorial Park Virtual Museum web site. Arkivita el la originalo je 2009-12-06. Alirita 2010-02-19.

Eksteraj ligiloj
----------------

* Kategorio Infanara pacmonumento en la Vikimedia Komunejo (Multrimedaj datumoj)

* The Children's Peace Monument Arkivigite je 2009-08-23 per la retarkivo Wayback Machine
* Paper Cranes and the Children's Peace Monument Arkivigite je 2009-08-23 per la retarkivo Wayback Machine
**Márton Horváth** [horvAt], laŭ la hungarlingve kutima nomordo **Horváth Márton** estis hungara politikisto, redaktoro, parlamentano. Lia origina nomo estis *Schiller Marcell* ĝis 1945, lia konata filo estis Iván Horváth (literaturisto).

Márton Horváth naskiĝis la  8-an de oktobro 1906(nun 1906-10-08) en Budapeŝto, li mortis la 7-an de junio 1987 en Budapeŝto.

Biografio
---------

Márton Horváth maturiĝis en gimnazio en sia naskiĝurbo en 1924, poste li studis en Teknikuniversitato palatino József. Li aliĝis al la malpermesita komunista partio kaj en 1932 li aranĝis strikon, tial li estis forigita el la universitato kaj kondamnita je prizono. Li denove faris malpermesitaĵojn, denove ricevis prizonon. Inter 1945-1956 li apartenis al ĉefaro de la partio, ankaŭ parlamentano kaj redaktoro. Ekde 1957 li ne sekvis politikon de János Kádár, tial li estis ekzemple nur muzeestro. Li pensiuliĝis en 1966. Lia edzino naskis 3 gefilojn inter 1948-1954.

Elektitaj kontribuoj
--------------------

* *A magyar földkérdés az ellenforradalmi reakció alatt* (manuskripto, 1945)
* *30 éves a magyar kommunista mozgalom* (kunaŭtoro, 1948)
* *A Párt felvilágosító munkája a tömegek között* (1952)
* *Holttengeri tekercsek* (romano, 1970)
* *„Apák és fiúk"* (1991)

Fontoj
------

* hungarlingva biografio
* hungarlingva biografio
* hungarlingva biografio
* hungarlingva biografio

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 830182
* GND: 1081569824
* LCCN: n79051318
* VIAF: 3749505
 |



* Portalo pri Biografio
**Imposta premo** aŭ **fiska premo** estas termino ekonomika por aludi al la procentaĵo de la enspezo kiun la privatuloj devas trapasi al la ŝtato kiel imposto. Tiele la **Imposta premo** de unu lando estas la procentaĵo de la MEP elprenita de la ŝtato kiel impostado. La Imposta premo mezuriĝas laŭ la fakta pago de impostoj kaj ne laŭ la noma kvanto kiu aperas en la leĝaro, tiele ke ju pli granda imposta fraŭdo des pli malgranda premo, kvankam formale la impostaj indicoj povas esti altaj. Fakte ĉe landoj kun alta fraŭda indico, la ŝtato kutime plialtigas la impostan premon al la loĝantoj kun malpli ebloj fraŭdi, tio estas kutime la konsumantoj.

Ĝenerale direblas, ke ĉe la disvolvigitaj ekonomioj, la totala imposta premo estas super 30% kaj ĝis 50% ĉe landoj kiaj Svedujo.

Vidu ankaŭ
----------

* Imposto
* Ekonomio
* Ekonomiko

Fontoj
------

### Notoj

1. ↑  "Todos los países los que le va bien están trabajando con una presión tributaria del 30, 40 y hasta del 50 por ciento como en Suecia". Alberto Abad. *Argentina: Recaudación tributaria fue récord con 14.535,3 millones*, Asteriscos, 1a de februaro de 2007.

### Eksteraj ligiloj

* Trillo, Héctor (2005). *Inflación, Tipo de Cambio y Presión Tributaria*, Econlink.
* *Argentina: Recaudación tributaria fue récord con 14.535,3 millones*, Asteriscos, 1 de febrero de 2007.
* *¿Qué es la presión fiscal?* Arkivigite je 2011-09-06 per la retarkivo Wayback Machine, Impuestosrenta.com.
Infanĝardeno en Afganio.
Infanĝardeno en Stutgarto-Luginsland
Infanĝardeno en strato *Zámostní* en Silezia Ostrava
**Infanĝardeno** estas speciala edukejo, al kiu la laborantaj gepatroj povas konfidi siajn infanojn de antaŭlerneja aĝo dum la laborhoroj. Infanĝardenisto zorgas pri la infanoj kaj edukas ilin per pedagogiaj ludoj. Infanĝardeno estas nomata ankaŭ **infanvartejo**, **lernludejo**, **antaŭlernejo**, en la naciaj lingvo ofte **patrina lernejo**, ĉar ĝi anstataŭas patrinon dum ŝiaj laborhoroj.

En limigita senco infanvartejo estas sanitara flegejo por beboj ĝis 3-jaraj, kiuj ankoraŭ ne estas instruataj, sed nur flegataj, kiam zorgi la infanon ne povas gepatroj mem, dum la infanĝardenon frekventas infanoj pli ol 3-jaraj, kiuj jam estas iomete instruataj per kolektivaj ludoj, kantoj, versoj. La bebovartejo servas por infanoj ĝis aĝo de 3.

La beboj ĉefe dormas aŭ rampas sur la planko inter ludiloj, sed ne okazas kolektivaj ludoj, deklamado de rimaĵoj aŭ kantado kiel en infanĝardeno por infanoj pli ol 3-jaraj.

La unuan infanĝardenon - tiam kun la nomo "anĝelĝardeno" - fondis Teréz Brunszvik 1828 en Hungario.
La unuan infanĝardenon kun tiu nomo fondis Friedrich Wilhelm August Fröbel
1837 en la turinga Bad Blankenburg, Germanio. Li elektis la nomon ĉar laŭ lia intenco la infano kresku kiel planto. La germanlingva nomo *Kindergarten* pruntvorte penetris en plurajn aliajn lingvojn, en Esperanton ĝi venis en laŭvorta traduko.

Vidu ankaŭ
----------

* Bebovartejo
* Elementa lernejo
* Infanzorgado
* Infandisvolviĝo

Eksteraj ligiloj
----------------

* .
* Arkivigite je 2006-03-24 per la retarkivo Wayback Machine
* Arkivigite je 2011-04-11 per la retarkivo Wayback Machine
* Arkivigite je 2006-01-13 per la retarkivo Wayback Machine

* Infanĝardeno en la Vikimedia Komunejo (Multrimedaj datumoj)
* Kategorio Infanĝardeno en la Vikimedia Komunejo (Multrimedaj datumoj)
**Naturalismo** estas fluo en eŭropa teatro, kiu regis la teatron de 1880 ĝis 1920. Subfluo de realismo, kiu emfazas la socian flankon, la roluloj kutime devenas de la laborista klaso, eksterlandanoj, etnaj malplimultoj, handikapuloj, ktp.

Naturalismaj verkistoj estis influitaj de la teorio de evoluo de Charles Darwin. Ili kredis, ke la heredo kaj socia medio determinas la homan karakteron. Dum realismo celas nur priskribi subjektojn kiaj ili vere estas, naturalismo ankaŭ provas determini "science" la subajn fortojn (t.e. la ĉirkaŭaĵon aŭ heredon) influantajn la agojn de siaj regatoj. Naturalismaj verkoj kontraŭas romantikismon, en kiu subjektoj povas ricevi tre simbolan, idealisman aŭ eĉ supernaturan traktadon. Ili ofte traktas malglatan aŭ malpuran temon; ekzemple, la verkoj de Émile Zola havis malkaŝemon pri sekso kune kun penetra pesimismo. Naturalismaj verkoj elmontris la malhelan severecon de la vivo, inkluzive de malriĉeco, rasismo, seksismo, antaŭjuĝo, malsano, prostituo kaj malpureco. Rezultante ke naturalismaj verkistoj estis ofte kritikitaj kiel tro akraj.

 Foto de la unua produktado en Stokholmo de la naturalisma teatraĵo *Sinjorino Julia* de 1888 de August Strindberg en novembro 1906, ĉe La Popola Teatro

Ecoj de la teatraĵoj
--------------------

* La vera realo devenas de la naturo kaj la tuta mondo de materiaj aferoj en ĝi.
* Ĉiuj fenomenoj de spirito kaj socio estas nur konsekvenco de la naturo, kies leĝoj determinas la mondon.
* La roluloj estas prezentitaj ene de sia socia kunteksto kaj suferanta ĝin.
* Kopiante realecon kaj minimumigante artan prilaboradon.
* Neniuj supernaturaj roluloj kaj fenomenoj, neniuj noblaj herooj.
* La roluloj kaj la socia ĉirkaŭaĵo kutime apartenas al la malsupro de la socia ŝtupetaro.
* Estas tendenco al determinismo kaj pritraktado de heredeco.
* Kontraŭante bone faritan teatraĵon, ĉar realeco ne estas "bone farita".
* La lingvo parolata sur scenejo estas malprofunda kaj foje eĉ fragmenta kiel la ĉiutaga parolado de ĉiutagaj homoj.
* La intrigo estas negrava kaj ofte mankas.

Ŝlosilaj verkistoj kaj dramaturgoj reprezentantaj
-------------------------------------------------

* Gerhart Hauptmann
* Maksim Gorkij
* Émile Zola
* Henri Beck
* Eugene O'Neill

Teatraĵoj
---------

* *Woyzeck* (1837) de Georg Büchner
* *Amara fato* (1859) de Aleksej Pisemskij
* *La povo de malhelo* (1886) de Lev Tolstoj
* *La patro* (1887) de August Strindberg
* *Sinjorino Julie* (1888) de August Strindberg
* *Ŝuldantoj* (1889) de August Strindberg
* *La teksistoj* (1892) de Gerhart Hauptmann
* *Drayman Henschel* (1898) de Gerhart Hauptmann
* *Onklo Vanja* (1898) de Anton Ĉeĥov
* *La ĉeriza ĝardeno* (1904) de Anton Ĉeĥov
* *Pupdomo* (1879) de Henrik Ibsen


|  |  |
| --- | --- |
| Bibliotekoj | * PeEnEo: 726918
 |
**Charles Hossein Zenderoudi** (n. la 11-an de marto 1937 en Tehrano) estas irana pentristo, kaligrafo kaj skulptisto, konata kiel pioniro de la irana moderna arto.

Biografio
---------

Li estas pioniro de la movado *Saqqa-Khaneh*, ĝenro de nov-tradicia moderna arto trovita en Irano kiu estas enradikiĝita en la historio de kafo-domaj pentraĵoj kaj ŝijaismaj vidaj elementoj. Li vivas en Parizo kaj Nov-Jorko.
En la aĝo de 21 jaroj li jam estis gajninto de la Bienalo en Venecio, Parizo kaj Sankta Paŭlo. Baldaŭ poste li fondis la movadon *Saqqa-Khaneh*, kiu influis multajn artistojn de tiam.

### Persone

La nepino de Zenderoudi estas la franca kantistino Barbara Pravi.

Arto
----

Hossein Zenderoudi estas unu el la plej fruaj artistoj kiu uzis arabalfabetajn kaligrafiajn elementojn en siaj artaĵoj. Lia verko *Tchaar Bagh* (speco de persa ĝardeno) estis aŭkciita en aprilo 2008 kontraŭ 1 400 000 usonaj dolaroj ĉe Christie's en Dubajo.

Referencoj
----------



1. 1 2  (fr) "*Collections: Charles Hossein Zenderoudi* Arkivigite je 2020-09-21 per la retarkivo Wayback Machine". Centre Pompidou, Parizo.
2. ↑  (en) "*Biography: Iranian Artist Charles Hossein Zenderoudi Arkivigite je 2021-05-22 per la retarkivo Wayback Machine*". Payvand Iran News. Tavoos Art Magazine, la 28-an de februaro 2011.

Vidu ankaŭ
----------

Barbara Pravi

Eksteraj ligiloj
----------------

* 
* Biografio en payvand.com Arkivigite je 2021-05-22 per la retarkivo Wayback Machine
La **Hotelo Reĝo David** (en hebrea: מלון המלך דוד Malon ha-Meleĥ David) estas hotelo kvinstela kiu troviĝas en Jerusalemo, Israelo. Inaŭgurita en 1931, la hotelo estis fondita de Ezra Mosseri, riĉa juda bankisto egipta. Ĝi troviĝas en la strato Reĝo David en la centro de Jerusalemo, kun vido al la Malnova Urbo kaj al la Monto Cion.

La hotelo ludis gravan rolon en la juda historio de Jerusalemo, en la lukto por la atingo de la israela ŝtato, tra la Milito de Sendependeco, la divido de Jerusalemo, kaj la reunuigo, ĝis nuntempe. Inter aliaj aferoj, la hotelo estis konata ĉar estis la scenejo de atenco per bombo en 1946, kaj ĉar estis ofta sidejo de ŝtatestroj, altaj funkciuloj kaj aliaj gravuloj dum ties vizitoj al Jerusalemo. La hotelo estas propraĵo kaj funkciigata de la grupo de hoteloj Dan.

Vidu ankaŭ
----------

* Arab-israela konflikto

* Hotelo Reĝo David (Jerusalemo) en la Vikimedia Komunejo (Multrimedaj datumoj)
* Kategorio Hotelo Reĝo David (Jerusalemo) en la Vikimedia Komunejo (Multrimedaj datumoj)
**Imre Benedek,** laŭ hungarlingve kutima nomordo **Benedek Imre** estas hungara grafikisto, poŝtmarkoplanisto, fotisto. Lia patro estis Jenő Benedek (1939), lia patrino estis Katalin Jánosi, lia avo estis Jenő Benedek (ĉiuj pentristoj).

Imre Benedek  naskiĝis la 22-an de februaro 1972 en Budapeŝto.

Lunlumo fare de Imre Benedek
Renaissance No1. fare de Imre Benedek

Biografio
---------

Imre Benedek komencis lerni pentradon nature jam hejme. Li frekventis belartan mezlernejon en sia naskiĝurbo, poste li akiris diplomon en Hungara Belarta Universitato en 1995. Post siaj studoj li faris diversajn grafikajn laborojn al eldonaĵoj papere kaj komputile. Li havas propran firmaon. Lia plej sukcesa grafika branĉo estas la poŝtmarkoplanado, li ricevis premiojn inter 2000-2011 pro sukcesaj poŝtmarkoplanoj. Li ankaŭ fotadas.

Elektitaj grafikaĵoj
--------------------

* Renaissance No2.Renaissance No2.
* Renaissance No3.Renaissance No3.
* Renaissance No4.Renaissance No4.
* Paralelaj mondojParalelaj mondoj
* MaŝinmondoMaŝinmondo
* Ekstera provincoEkstera provinco

Elektitaj fotoj
---------------

* Etoso en VienoEtoso en Vieno
* BalfBalf
* Pompidou - LumludoPompidou - Lumludo
* Kroatio 1.Kroatio 1.
* Kroatio 2.Kroatio 2.
* Nagycenk vespereNagycenk vespere
* SantoriniSantorini

Fontoj
------

* hungarlingva biografio

Referencoj
----------

1. ↑

* Kategorio Imre Benedek en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 627249
 |
**Imre Domin,** laŭ hungarlingve kutima nomordo **Domin Imre** estis hungaria kroata juristo, altlerneja instruisto. Lia nobela antaŭnomo estis *petruseveci* (ekde 1834), lia frato estis Josip Franjo Domin.

Imre Domin naskiĝis la 8-an de oktobro 1776 en Zagrebo, li mortis la 21-an de junio 1848 en Zagrebo.

Biografio
---------

Imre Domin frekventis gimnaziojn en Győr kaj Pécs, poste li akiris diplomon en Reĝa Universitato de Pest en 1796, post 2 jaroj li advokatiĝis. Inter 1798-1836 li instruis en akademio de Zagrebo, intertempe en 1801 li doktoriĝis el juro en la menciita universitato. Li edziĝis en 1806, lia edzino naskis 6 gefilojn.

Elektitaj kontribuoj
--------------------

* *Propositiones ex jure ecclesiastico* (1796, manuskripto)
* *Prezdnana pravic somosvojnek vugerskeh* (1818)
* *Dogodozpis pravic samosvojneh...* (1819)
* *Navuhanje vu praviezah samosvojneh* (1821, 1830; 2 volumoj)

Fontoj
------

* hungarlingva biografio
* hungarlingva biografio

Referencoj
----------

1. ↑

* Kategorio Imre Domin en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 698558
 |
**Imre Halasi** [halaŝi], laŭ hungarlingve kutima nomordo **Halasi Imre** estas hungara reĝisoro, teatrestro, aktoro, parlamentano.

Imre Halasi
Imre Halasi  naskiĝis la 24-an de junio 1951 en Budapeŝto.

Biografio
---------

Imre Halasi abiturientis en sia naskiĝurbo en 1969, poste 2 jaroj li lernis en studio de la Nacia Teatro (Budapeŝto). Li estis reĝisorasistanto inter 1970–1974 en Teatro Csokonai (Debrecen), poste en 1979 li akiris diplomon en Teatra kaj Filma Altlernejo. Li lernis precipe de András Békés kaj György Lengyel. Post siaj studoj li havis reĝisorajn taskojn en malgranda teatro en Budapeŝto, post 3 jaroj en Nacia Teatro (Szeged). Inter 1980–1989 li estis membro de Hungara Socialista Laborista Partio. En 1982 li partoprenis en fondo de Teatro Hevesi Sándor, kie ekde 1997 li estis ĉefreĝisoro kaj teatrestro. Inter 1994 kaj 1998 li estis ankaŭ parlamenta deputito. Li estis teatrestro de Operetoteatro (Budapeŝto) inter 1997–2000, de Nacia Teatro (Miskolc) inter 2003–2012. Li ricevis premiojn en 1995 kaj 2010.

Li edziĝis en 1983, eksedziĝis en 1993, denove edziĝis en 2006. Lia filo naskiĝis en 1985.

Elektitaj reĝisoraĵoj
---------------------

* József Katona: *Bánk bán* (1983)
* William Shakespeare:
	+ *Epifanio: aŭ kiel vi volas* (1985)
	+ Kiel plaĉas al vi (1988)
	+ Reĝo Lear (1996)
* Gioacchino Rossini: La Cenerentola (2001)
* Ruggero Leoncavallo: *Pagliacci* (2011)

Elektitaj aktoraj roloj
-----------------------

* Károly Szakonyi: *Adáshiba* - Imrus
* Gergely Csiky: *Nagymama* - kelnero

Fontoj
------

* hungarlingva biografio
* hungarlingva biografio kun foto
* hungarlingva biografio kun foto

* Kategorio Imre Halasi en la Vikimedia Komunejo (Multrimedaj datumoj)
**Immánuel Lőw** [lOv], laŭ hungarlingve kutima nomordo **Lőw Immánuel** estis hungara ĉefrabeno, orientalisto. Lia patro estis Lipót Lőw, lia duonfrato estis Vilmos Lőw. Iu aprezis lin la plej scienca rabeno de la mondo.

Busto pri Immánuel Lőw
Immánuel Lőw  naskiĝis la 20-an de januaro 1854 en Szeged. Li mortis la 19-an de julio 1944 en Budapeŝto.

Biografio
---------

Immánuel Lőw frekventis piaristan gimnazion en sia naskiĝurbo, poste universitaton en Berlino, kie li rabeniĝis. Li estis elektita ĉefrabeno de Szeged en 1878. Li lernis multajn lingvojn, li estis la unua stenografisto de sia naskiĝurbo. En 1920 li estis kondamnita je malliberejo, ĉar li parolis kontraŭ la Horthy-reĝimo. Inter 1927 kaj 1939 li estis deputito de la judeco en la supera ĉambro.

Li estis fondinta membro de Societo Dugonics.

Elektitaj publikaĵoj
--------------------

* *Aramäische Pflanzennamen* (1881)
* *A szegedi zsidók 1785–1885* (La judoj en Szeged), (1885)
* *Die Flora der Juden* (1926–34) - ĉefverko en 4 volumoj

Memorigiloj
-----------

* memortabulo kaj busto en Szeged

Fontoj
------

* hungarlingva biografio (la koncerna teksto estas legebla post klako al litero L, poste serĉu la nomon)
* hungarlingva biografio kun foto
* hungarlingva biografio kun foto
* Arkivigite je 2016-03-05 per la retarkivo Wayback Machine hungare
* hungare

* Kategorio Immánuel Lőw en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 546150
* GND: 117162639
* LCCN: n80137650
* VIAF: 10616176
* ISNI: 0000 0001 2120 5775
* SUDOC: 130044792
* NLA: 35314295
* NKC: zmp2014847404
 |
**Huehuetán** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Huehuetán. La komunumo situas en la regiono Soconusco (Chiapas). La ŝlosilnumero de la komunumo laŭ la INEGI, do laŭ la nacia geografia instituto estas 07037.

Geografio
---------

La komunumo havis en 2005 (lasta popolnombrado de la INEGI) 30450 loĝantojn. El tiuj estis 14720 viroj kaj 15730 virinoj. La komunumo havas surfacon de 313 km². La meza alteco (de la ĉefurbo) estas 50 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 19061 personoj pli aĝaj ol 15 jaroj. El tiuj 15077 scipovis legi kaj skribi kaj 3965 personoj estis analfabetoj. Do 79% de la personoj scipovis legi kaj skribi kaj 21% estis analfabetoj.

31464 personoj en la jaro 2000 aĝis pli ol 5 jaroj. El tiuj 88 personoj estis indiĝenoj. Tio signifas ke 0.28% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Huehuetán Arkivigite je 2007-09-30 per la retarkivo Wayback Machine en *Enciclopedia de los Municipios de México* (hispane)
**Imre KOZÁK,** laŭ hungarlingve kutima nomordo **Kozák Imre** estas hungara inĝeniero, profesoro, membro ordinara de Hungara Scienca Akademio (2001).

Imre Kozák  naskiĝis la 21-an de aŭgusto 1930 en Gór.

Biografio
---------

Imre Kozák frekventis mezlernejon en Szombathely, universitaton en Miskolc, kie li ricevis diplomon en 1953. Li komencis sian karieron samloke en la universitato, baldaŭe li estis katedrestro en 1971, krome trifoje li estis vicrektoro. Li okupiĝĝis precipe pri statiko, dinamiko, mekaniko, ekvilibro. Li havas edzinon, kiu naskis 2 gefilojn. Li ricevis diversajn premiojn ekde 1978.

Verkaro (elekto)
----------------

* *A szilárdságtani modellalkotás és a végeselem-módszer* (1977)
* *Continuum mechanics (Summary and Comparison of Solid and Fluid Mechanics)* (1995–1996)
* *Tensors of finite rotations and small strains on the middle surfece of a shell* (2005)

Fontoj
------

* biografio kun foto
* biografio kun foto Arkivigite je 2013-12-03 per la retarkivo Wayback Machine
* hungarlingva biografio

* Kategorio Imre Kozák en la Vikimedia Komunejo (Multrimedaj datumoj)
Germana Orientfrika Rupio, 1890. Moneroj de Eŭropaj koloniaj imperioj estis skribita en Latino, kiel tiu kolonia monero en kiu aperas Vilhelmo la 2-a.
La Latina vorto ***imperator*** derivas el la radiko de la verbo *imperare*, signifa ‘ordoni, estri’. Ĝi estis origine uzita kiel titolo iome ekvivalenta al komandanto dum la Roma Respubliko. Poste ĝi iĝis parto de la titolaro de la Romiaj imperiestroj kiel parto de ilia *cognomen* (tria nomo). La vorto imperiestro derivas el *imperium* (imperio) kaj *imperator* tra malnovfranca vorto *Empereür*. La Romiaj imperiestroj mem ĝenerale bazigis sian aŭtoritaton sur multaj titoloj kaj postenoj, pli ol preferi ajnan solan titolon. Tamen, *imperator* estis uzita relative konstante kiel elemento de titolo de Romia reganto tra la tuta princlando (derivita el *princeps*, el kiu derivas la vorto princo) kaj la regotempo. En Latino, la femenina formo de *imperator* estas *imperatrix*, uzatas por reganta virino.

Post la epoko de la Romia Imperio, ankaŭ en aliaj imperiaj epokoj oni uzis la vorton ĉur laŭ la origina latina maniero ĉu tradukita aŭ adaptita al aliaj modernaj lingvoj.

Bibliografio
------------

* Combès, Robert (1966). Imperator: Recherches sur l’emploi et la signification du titre d’Imperator dans la Rome républicaine. Paris: Presses universitaires de France; Publications de la Faculté des Lettres et Sciences humaines de l’Université de Montpellier. Arkivita el la originalo en 2010-12-30. 489 p. Alirita la 25an de Majo 2018.
* Rivero, Pilar (2006). Imperator Populi Romani: una aproximación al poder republicano. Zaragoza: Institución Fernando el Católico. 514 p. (Biblioteca virtual ĉe ).
**Ingemund BENGTSSON** (naskiĝis 1919 - mortis la 12-an de aprilo 2000) estis sveda socialdemokratia politikisto kaj sveda esperantisto, membro de la Honora Patrona Komitato de UEA.

Li estis membro de la sveda parlamento dum multaj jaroj kaj servis kiel ministro de agrikulturo kaj labormerkato. Li finis sian parlamentan karieron kiel ties parolanto (parlamenta prezidadoficiro) 1979–1988.

En 1972 li gvidis la signifoplenan internacian konferencon pri medio en Stokholmo, el kiu sekvis la startigo de Media Programo de UN. Ĝuste Bengtsson fariĝis la unua prezidanto de ĝia gvid-konsilio.

Bengtsson ofte surprizis la svedan ĵurnalistaron per montroj de sia lingva lerteco, kaj tial oni ofte menciis liajn lingvajn kapablojn.

Esperanto
---------

En 1979 la sveda LKK por la UK 1980 en Stokholmo bezonis Altan Protektanton. Oni sciis ke Bengtsson studis Esperanton en studrondo kiam li estis 18-jara. Montriĝis ke li pli ol volonte akceptas tian honoron: li eĉ denove ekstudis Esperanton. Du tagojn antaŭ la UK li partoprenis en gazetara konferenco, al kiu venis pli ol 40 ĵurnalistoj. Antaŭ la inaŭguro li ĉeestis la akcepton por diplomatoj, kaj komence de la inaŭguro li bonvenigis la kongresanojn al Svedio per Esperantlingva prelego.

Unu jaron poste li aranĝis studviziton en la parlamentejo por la esperantistoj de la Stokholma regiono. En 1984 li invitis la estraron de Sveda Esperanto-Federacio al Bonniers Villa, kiun la registaro uzas por eminentaj gastoj. Jen tuta vespero kun supeo kaj interesaj diskutoj en vere familia etoso kun Ingemund Bengtsson.

En 1985 Bengtsson ĉeestis la inaŭguron de la SEF-kongreso en Helsingborg.

En gazetoj kaj televidaj programoj, ĉe prezento de Bengtsson, oni preskaŭ ĉiam starigis demandojn pri lia intereso pri Esperanto. Ĵurnalo iam demandis, dum liaj someraj ferioj, kion li estas faranta. Li respondis: "Mi legas libron en Esperanto: **Winnie-la-Pu**."

En sia pozicio li ofte partoprenis en bankedoj kun la Reĝo kaj la Reĝino, kaj iun fojon li sidis sufiĉe longe kun la Reĝino por bone instrui al ŝi la gramatikon de Esperanto. Li estis entuziasma por Esperanto kaj diris eĉ en la sveda estraro, ke oni ĉiam rajtas utiligi lian nomon en reklamo por la lingvo.

La jubilea jaro 1987, jubilea sveda kongreso okazis en la sveda parlamentejo. Bengtsson havis decidrajton pri ĝia ludono al aliaj aranĝoj ol pure parlamentaj, kaj li mem proponis ĝin al SEF kiel okazejon. Bedaŭrinde, Bengtsson malsaniĝis semajnon antaŭ tiu kongreso, sed rezerve troviĝis alia parlamentano por inaŭgura prelego en Esperanto, Daniel Tarschys de la liberala Folkpartiet, laŭ Libera Folio esperantisto – nun konata pro sia kvinjara deĵoro kiel Ĝenerala Sekretario de Konsilio de Eŭropo.

Fontoj
------

* *Revuo Esperanto*, majo 2000

1. 1 2 3  Forpasis Roland Lindblom (1931-2016)
2. ↑  Kalle Kniivilää: Geremek ne estas esperantisto – Libera Folio

* Kategorio Ingemund Bengtsson en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 43357
* VIAF: 9813916
* LIBRIS: 177336
 |
**Heroica Ciudad de Huajuapan de León** - "heroa urbo *Huajuapan de León*" - estas unu el la 570 komunumoj de la meksika subŝtato Oaĥako *(Oaxaca)*. La ĉefurbo de la komunumo havas la saman nomon. La ŝlosilnumero de la komunumo laŭ la nacia geografia instituto INEGI estas 20 039.

Geografio
---------

Heroica Ciudad de Huajuapan de León apartenas al la distrikto Huajuapam al kiuj apartenas entute 28 komunumoj. Ĝi situas en la miŝteka regiono de Oaĥako (regiono *Mixteca*), kiu apartenas al la nordokcidenta parto de la subŝtato. La komunumo havis en 2005 (lasta popolnombrado de la INEGI) 57808 loĝantojn. El tiuj estis 26998 viroj kaj 30810 virinoj. La komunumo havas surfacon de 361,10 kvadratkilometroj. La meza alteco estas 1600 metroj super la marnivelo.

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 3388 indiĝenoj. El tiuj 2699 aĝis pli ol 5 jaroj kaj estis dulingvaj (hispana kaj indiĝena lingvoj).

Fontoj: Statistikoj de la nacia geografia instituto INEGI pri la censo de 2005 (hispane: *Conteo de Población y Vivienda* de 2005).

Eksteraj ligiloj
----------------

* Huajuapan de León en la Vikimedia Komunejo (Multrimedaj datumoj)
* Kategorio Huajuapan de León en la Vikimedia Komunejo (Multrimedaj datumoj)

* informoj pri la komunumo[*rompita ligilo*] en retpaĝo de la ministerio pri socia evoluigo SEDESOL (hispane)
**Brill** (Euronext: BRILL) (konata kiel **E. J. Brill, Koninklijke Brill, Brill Academic Publishers**) estas nederlanda internacia akademia eldonisto fondita en 1683 en Leiden, Nederlando. Kun oficejoj en Leiden, Boston, Distrikto Paderborn kaj Singapuro, Brill hodiaŭ publikigas 275 ĵurnalojn kaj ĉirkaŭ 1200 novajn librojn kaj konsultverkojn ĉiujare. Krome, Brill provizas ĉe primaraj fontaj materialoj interrete kaj mikroforme por esploristoj pri homaj kaj sociaj sciencoj.

Brill publikigas plurajn liberalirajn ĵurnalojn kaj estas unu el dek tri eldonistoj partoprenantaj la pilotan programon *Knowledge Unlatched*, tutmonda biblioteka konsorcia aliro al financado de liberaj aliroj.

En 2013, Brill kreis la *IFLA / Brill Open Access Award*  por iniciatoj en la areo de libera alira monografieldonado kune kun la Internacia Federacio de Bibliotekaj Asocioj kaj Institucioj. Brill estas membro de la Asocio de Akademiaj Publikigaĵoj Liberaliraj.

Referencoj
----------

1. ↑   Announcing the launch of the Open Access Scholarly Publishers Association, OASPA. AAAS. Alirita 26a de septembro 2018.
2. ↑   Founding Members. *Open Access Scholarly Publishers Association*. Alirita 2015-01-06.

Eksteraj ligiloj
----------------

* Kategorio Brill Publishers en la Vikimedia Komunejo (Multrimedaj datumoj)

* Oficiala retpaĝaro

* BRILL official website
* Transnational Publishers official website
* A list of books published by E. J. Brill Leyden


|  |  |
| --- | --- |
| Bibliotekoj | * PeEnEo: 702289
* GND: 125422-4
* LCCN: n84168114
* VIAF: 144427345
* ISNI: 0000 0000 9816 9752
* SUDOC: 074284495
* BNF: 16525502j
* NLA: 35964792
* NKC: kn20050809013 ko2005295986, kn20050809013
* BNE: XX172564
 |
Interpreto de artisto pri la Imperiaj Trezoroj de Japanio.
La **Imperia Trezoro de Japanio** 三種の神器 Sanŝu no Jingi, konata ankaŭ kiel "La Tri Sanktaj Trezoroj", konsistas el glavo, Kusanagi (草薙劍), juvelo aŭ juvelkolĉeno magatama (八尺瓊曲玉) kaj la spegulo kagami (八咫鏡). Ili reprezentas la tri primarajn virtojn de Japanio: la kuraĝo (glavo), la saĝo (spegulo) kaj la bonvolo (juvelo). Tiuj ĉi elementoj estas ligitaj al la budhanaj instruoj.

Ĉar temas pri legendaĵoj, la ĝusta situo de la trezoroj ne estas konfirmita sed la popolo scias ke la glavo troviĝas en la Templo Acuta en Nagojo, la juvelo en Kokjo (la Imperia Palaco) en Tokio kaj la spegulo en la Ise-Sanktejo en la Gubernio Mie.

Ekde la jaro 690, la prezentado de tiuj ĉi objektoj al la Imperiestro fare de grupo de ŝintoaj sacerdotoj, estas parto de granda kronceremonio. Tiu ĉi ceremonio ne estas publika kaj la elementoj tradicie estas nur vidataj de la imperiestro kaj kelkaj sacerdotoj. Pro tiu ĉi kialo, ne ekzistas fotoj aŭ desegnoj de la trezoroj.

* Kategorio Imperia Trezoro de Japanio en la Vikimedia Komunejo (Multrimedaj datumoj)
**Imre Palugyay** [paludjai], laŭ hungarlingve kutima nomordo **Palugyay Imre** estis hungara pastro, episkopo, prelato, kanoniko, abato, eklezia verkisto. Liaj nobelaj antaŭnomoj estis *nagy-palugyai’’ kaj ’’bodafalvi*.

 Imre Palugyay
Imre Palugyay  naskiĝis la 31-an de oktobro 1780 en Hungara reĝlando en ’’Kispalugya’’, kiu nun jam ne ekzistanta vilaĝo, sed urboparto de Liptovský Mikuláš en Slovakio. Li mortis la 24-an de julio 1858 en Nyitra (nuntempa Nitra en Slovakio).

Biografio
---------

Imre Palugyay post lernado li pastriĝis en 1903. Li komencis sian pastran karieron kiel episkopa arkivisto. Liaj baldaŭaj ĉefaj postenoj kaj titoloj estis:

* pastro en 1806
* titulara abato en 1809
* kanoniko en 1819
* prelato en 1825
* kantanta kanoniko en 1827 en Vác
* episkopo en 1831 en Kassa
* episkopo en 1832 en Vác
* episkopo en 1839 en Nyitra.

Ekde 1839 li ankaŭ partoprenis en laboro de la hungara parlamento. Li ricevis premiojn en 1849, 1852 kaj 1854.

Elektitaj publikaĵoj
--------------------

* ’’Beszéde, mellyel Gr. Cziráky Antal…’’ (1829)
* diversaj manuskriptoj

Fontoj
------

* hungarlingva biografio (la teksto estas legebla maldekstre post klako al litero P kaj serĉante ĝin el la aboco-listo)
* hungarlingva biografio
* { hungarlingva biografio}
* hungarlingva biografio

* Kategorio Imre Palugyay (episkopo) en la Vikimedia Komunejo (Multrimedaj datumoj)
***Ingress*** estas multludista enreta ludo, disvolvita de usona programara firmao Niantic. En komenco, la ludo estis ellasita ekskluzive por Androjdo la 15-a de novembro 2012 kaj fariĝis havebla por iOS la 14-a de julio 2014. La ludo havas historion bazita en sciencfikcio, kaj ĝi enhavas senhaltan apertan rakonton.

Ludmaniero
----------

En ĉi tiu ludo, la konkurado estas unuavice inter du teamoj (*Factions*). Ludantoj kaptas pordegojn (*Portals*) en lokoj, kiuj havas kulturan signifon. Pordegojn povas troviĝi, ekzemple, proksime al publikaj artaĵoj, monumentoj, preĝejoj, kaj tiel plu. Post kiam pordegoj estas kaptitaj, ludantoj povas kunligi ilin por krei kampojn de regado (*Control Fields*) sur geografiaj areoj. Kiam ludanto kreas kampon, lia teamo ricevas kvanton de unitoj de menso (*Mind Units* aŭ *MU*).

Ludantoj povas ankaŭ ricevi punktojn de ago (angle: *Action Points* aŭ *AP*), kiam ili faras diversajn agojn en la ludo (ekzemple, detrui/damaĝi pordegon de malamika teamo, kapti/kunligi/ŝargi pordegon, krei kampon de regado, ktp.) Kiam ludantoj ricevas kelkajn kvantojn de punktoj de ago, ilia nivelo povas pligrandiĝi. Estas 16 niveloj en la ludo, kaj ludantoj ĝenerale povas uzi pli fortegan ekipaĵon, kiam ilian nivelo pligrandiĝas. Tamen, kiam ludanto atingas 8an nivelon, li jam povas uzi plej fortegan ekipaĵon. Tial multe da ludantoj kredas, ke novaj ludantoj devas peni atingi 8an nivelon, ĉar ĉi tiu nivelo permesas ilin efektive kontribui al la teamo.

Krom niveloj, ludantoj povas ankaŭ ricevi insignojn, parencaj al diversaj atingoj. Ekzemple, se ludanto vizitas 100 diversajn pordegojn, li ricevas bronzan insignon de Esploristo (*Explorer*). Ĉiuj insignoj havas kvin nivelojn: bronza, arĝenta, ora, platena, kaj oniksa (aŭ nigra).

Por viziti pordegojn, ludantoj devas fizike movi el unu loko al alia. Oni povas ludi en aŭto, sed tio estas kelkfoje maloportuna kaŭze de rapidecaj limigoj. (Se ludanto movas tro rapide, li ne povas ricevi punktojn de ago aŭ ekipaĵon el pordegoj.

Evoluado
--------

Komerca modelo
--------------

Vidu ankaŭ
----------

* Geokaŝado

Eksteraj ligiloj
----------------

* Kategorio Ingress en la Vikimedia Komunejo (Multrimedaj datumoj)

* angle Ingress – la ĉefa retejo de ludo *Ingress*
**Imre Rudolf Pauer** [paŭer], laŭ hungarlingve kutima nomordo **Pauer Imre Rudolf** estis hungara filozofo, pastro, instruisto, profesoro, membro ordinara de Hungara Scienca Akademio (1890).

Imre Rudolf Pauer [*rompita ligilo*] naskiĝis la 17-an de aprilo 1845 en Vác. Li mortis la 4-an de julio 1930 en Budapeŝto.

Biografio
---------

Imre Rudolf Pauer frekventis universitatojn en Pest (urbo) kaj ankaŭ eksterlande. En 1860 li aliĝis al premonstratoj en Csorna. En la sekva jaro li ekinstruis en gimnazio en Szombathely, kie li baldaŭe estis lernejestro. Li pastriĝis en 1867. Inter 1875 kaj 1886 li instruis en Reĝa Jura Akademio (Pozono), poste en Reĝa Universitato de Budapeŝto, kie post jaroj li iĝis ordinara profesoro, foje ankaŭ dekano. Li pensiuliĝis en 1916. Inter 1891-1914 li redaktis Athenaeum-on.

Verkaro (elekto)
----------------

* *A philosophia történelme* (Historio de la filozofio), (1868–1869)
* *Tapasztalati lélektan* (Sperta psikologio), (1870, poste en 1876)
* *Philosophiai propaedeutika* (1882)
* *A lélektan alapvonalai* (1900)

Fontoj
------

* hungarlingva biografio[*rompita ligilo*]
* hungarlingva biografio[*rompita ligilo*]
* hungarlingva biografio

* Kategorio Imre Rudolf Pauer en la Vikimedia Komunejo (Multrimedaj datumoj)
Manuskripta projekto de la *Acte de déchéance de l'Empereur*.
La **Imperiestra Elpostenigilo** ("Acte de déchéance de l'Empereur") estis leĝa decido fare de la Konservisma Senato la 2an de aprilo 1814, kiu agnoskis la falon de Napoleono Bonaparte kiel Imperiestro de Francio.

La 1an de aprilo 1814, la Konservisma Senato elektis Talleyrand ĉefo de kvinopa provizora registaro.

La venontan matenon, Talleyrand kaj Barthélemy, prezidento de la Senato, proponis decidon elpostenigi Napoleonon kaj ankaŭ la "dinastion" Bonaparte, kaj alvokis la Grafon de Provenco al la trono kiel reĝo Ludoviko la 18-a.

La 3an de Aprilo, la Senato voĉdonis tekston detalanta siajn tialojn por senpovigi Napoleonon. La finan paragrafon jenis:
La Senato deklaras kaj dekretas jene:
1. Napoleono Bonaparte estas forigita el la trono, kaj la rajto sukcedo en lia familio estas abolita.
2. La Francaj popolo kaj armeo estas liberigitaj el siaj ĵuroj de fideleco al li.
3. La ĉi dekreto estos transmitita al la departementoj kaj armeoj, kaj tuj proklamita en ĉiuj kvartaloj de la ĉefurbo.

Referencoj
----------

1. 1 2  Avril 1814, le Sénat-Conservateur prononce la déchéance de Napoléon 1er, senat.fr
**Ingólfur Arnarson** (naskita ĉ. 845) estis la unua daŭra enmigrinto de Islando. Li venis de Norvegujo pro kialoj sendependaj de la ne jam komencinta unuigo de Norvegujo. Li venis de Okcidentnorvegujo.

Lia ĵurfrato, Hjörleifur, volis edziĝi al Helga, la fratino de Ingólfur. Kiam Hólmsteinn, filo de la tiea provincestro, vidis Helga-n, li ĵuris aŭ edziĝi al ŝi aŭ tute ne. Baldaŭ la ĵurfratoj batalis kun la provincestraj filoj, kaj mortigis Hólmsteinn kaj unu de liaj du fratoj. La provincestro decidis ne mortigi la ĵurfratojn, sed postulis iliajn terojn, kaj ilian daŭran foreston.

Ili decidis serĉi Islandon, kiu estis denove aktualaĵo, ĉar devojiĝinta vikingo ĵus venis de tie. Ili faris esploran vojaĝon tien, kaj travintris en la fjordoj orientislandaj. Poste ili reiris norvegujen por kunporti siajn familiojn kaj posedaĵojn (interalie bestojn). Krome, Hjörleifur partoprenis en rabvojaĝo ("vikingumo") al Irlando, kaj kunportis multajn sklavojn. En la jaro 874 ili reiris al Islando.

Ingólfur estis religiema kaj decidis ke la dioj decidu pri lia loĝloko islanda. Kiam Ingólfur vidis la landon, li ĵetis maren siajn apudseĝajn fostojn, por ke ili elektu la ĝustan lokon.

Hjörleifur ekloĝis en Sudislando. Dum lia unua somero en Islando, liaj irlandaj sklavoj ribelis, kaj mortigis lin kaj ĉiun liberan viron. Poste ili fuĝis sur proksimajn insulojn, kunprenante la virinojn, inter ili Helga, la vidvino de Hjörleifur kaj fratino de Ingólfur. Sklavoj de Ingólfur, serĉante la fostojn, trovis la mortigitan Hjörleifur. Ingólfur trovis la sklavojn kaj mortigis ilin. La insulojn oni nomis *Vestmannaeyjar*, signifante "La insuloj de okcidentuloj" (t.e. irlandanoj).

Fine, la fostoj troviĝis ĉe Rejkjaviko, kaj tie li ekloĝis. Proksime estas varmaj fontoj - fenomeno ne konita al norvegoj. Ingólfur donis nomon al la loko, kiu signifas "vapora fjordeto". Ingólfur posedis tre grandan teron (sur kiu nun loĝas multe pli ol duono de la islandanoj), sed dumvive donis grandan parton de ĝi al siaj parencoj kaj kunvojaĝintoj.

* Kategorio Ingólfur Arnarson en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 275228
* GND: 1153520214
* VIAF: 4800152025932603600002
 |
**Imre Deininger** [dejninger], laŭ hungarlingve kutima nomordo **Deininger Imre** estis hungara agronomo, profesoro. Lia nobela antaŭnomo estis *komorrai*.

Imre Deininger  naskiĝis la 7-an de majo 1844 en Esztergom. Li mortis la 31-an de decembro 1918 en Budapeŝto.

Biografio
---------

Imre Deininger frekventis gimnazion en sia naskiĝurbo, poste li laboris en la sama urbo en la ĉefepiskopa bieno. Li plulernis en agrikultura altlernejo en Magyaróvár. En 1868 li ricevis altan postenon en la ĵus fondita agrikultura altlernejo en Debrecen, samloke li profesoriĝis en 1871, samtempe li gvidis la botanikan ĝardenon. En 1872 li studvojaĝis al Germanio. Post 2 jaroj li revenis instrui al Magyaróvár, al la ĵus kreita akademio el altlernejo. En 1878 li establis eksperimentan agronomian instituton, kiun li ankaŭ gvidis. En 1884 li estis nomumita direktoro de agrikultura altlernejo de Keszthely, poste en 1892 gvidanto de reĝa bieno en Gödöllő. Inter 1899-1914 li laboris en la agrikultura ministerio, poste li pensiuliĝis. Li ricevis la rangojn reĝa konsilisto en 1894, kortega konsilisto en 1906.

Elektitaj publikaĵoj
--------------------

* *A Keszthelyi Gazdasági Tanintézet Évkönyve* (1885) - kunlaboranto
* *Tanulmány a búza fölött* (1890)
* *A magyar mezőgazdaság bajai és javaslatok ezeknek orvoslására* (1911)

Memorigiloj
-----------

* skulptaĵo en Mosonmagyaróvár de 1979

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto[*rompita ligilo*]



* Kategorio Imre Deininger en la Vikimedia Komunejo (Multrimedaj datumoj)
**Horst Mahler** (23-an de Januaro 1936) estas germana eks-advokato kaj nune politika aktivisto. Li iam estis ekstremmaldekstra partiano kaj fondinto de la ekstremmaldekstra terorisma organizaĵo Rote Armee Fraktion (*Frakcio Ruĝa Armeo)* kaj iom poste iĝis sekvanto de maoismo, antaŭ fine orientiĝi al novnaziismo. Inter 2000 kaj 2003, li estis ano de la ekstremdekstra Nacidemokrata partio de Germanio. Ekde 2003, li estis plurfoje kulpigita je *Volksverhetzung* (''incito al popola malamo'') kaj negaciismo kontraŭ holokaŭsto, kaj restis 12 jarojn en prizono.

En aprilo 2017, li estis ordonita reveni al prizono por tie resti dum pluaj tri jaroj kaj duono, kaj la 18-an de aprilo 2017, Mahler fuĝis el Germanio, kun la espero ĉirkaŭiri la plenumiĝon de la kondamno. Lia provo ricevi politikan azilon en Hungario tamen estis rifuzita, kaj li estis deportita al Germanio kie li estis arestita kaj enprizonigita.

Referencoj
----------

1. ↑  germane *Mahler kein Anwalt mehr*, n-tv.de, August 19, 2009.
2. ↑  "Trotz Haftstrafe: Horst Mahler bleibt auf freiem Fuß - Störungsmelder",  *Störungsmelder*, 2017-03-29. Kontrolita 2017-04-19. (germane)

* Kategorio Horst Mahler en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 626721
* GND: 118576321
* LCCN: n80089593
* VIAF: 92110754
* ISNI: 0000 0000 6679 246X
* SUDOC: 082286787
 |
**Imre Szekeres** [sekereŝ], laŭ hungarlingve kutima nomordo **Szekeres Imre** estas hungara politikisto, ministro, parlamentano, kemiisto, profesoro.

Imre Szekeres
Imre Szekeres  naskiĝis la 9-an de septembro 1950 en Szolnok.

Biografio
---------

Imre Szekeres frekventis bazlernejon en Jászapáti, poste li abiturientis en Kazincbarcika, fine li akiris kemian diplomon en Universitato de Veszprém en 1974. Li aliĝis al la Hungara Socialista Laborista Partio jam post la abituriento en 1969. Post la diplomo li restis en la universitato, kie li instruis, en 1977 li doktoriĝis, poste li ricevis ĉefe partiajn taskojn kun postenoj. En 1989 li aliĝis al la Hungara Socialista Partio, kie li ricevis signifajn partiajn postenojn. Li estis parlamenta deputito inter 1994 kaj 2004. Tiutempe li estis subministro inter 2002- 2004 en Kabineto Medgyessy, inter 2006 kaj 2010 li estis ministro pri defendo en Dua Kabineto Gyurcsány kaj Kabineto Bajnai, krome li estis vicpartiestro inter 2004-2010.

En 1976 li edziĝis, poste li havis 2 gefilojn.

Fontoj
------

* hungarlingva biografio kun foto Arkivigite je 2014-07-27 per la retarkivo Wayback Machine
* hungarlingva biografio kun foto
* hungarlingva biografio kun foto

* Kategorio Imre Szekeres en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 523563
* GND: 1204527962
* LCCN: n79098295
* VIAF: 55427660
* ISNI: 0000 0000 2154 0613
 |
**Imre Révész** [rEvEs], laŭ hungarlingve kutima nomordo **Révész Imre** estis hungara pentristo, grafikisto. Lia familia nomo estis *Csebrai* [ĉebrai] ĝis 1883.

Busto pri Imre Révész
Pentraĵo pri Béla Cziráky fare de Imre Révész
Imre Révész [*rompita ligilo*] naskiĝis la 21-an de januaro 1859 en Sátoraljaújhely, li mortis la 3-an de februaro 1945 en Sovetunio en Vinogradov (nuntempa Vinohradiv en Ukrainio).

Biografio
---------

Imre Révész frekventis gimnazion en Debrecen, poste inter 1873-1875 en arta akademio en Vieno. En la studjaro 1878 li lernis en Belarta Altlernejo de Budapeŝto de Bertalan Székely, poste li denove lernis en Vieno en la akademio 3 jarojn. Lia debuta ekspozicio okazis en la fruaj 1880-aj jaroj en Budapeŝto. Inter 1882 kaj 1885 li lernis rekte de Mihály Munkácsy en Parizo. En 1884 li edziĝis, baldaŭ li havis 2 filinojn. Ekde 1904 li instruis en la Belarta Altlernejo, en 1918 en Artistkolonio (Nagybánya), inter 1920-1931 en Artistkolonio (Kecskemét). En la sekvaj jaroj li retiriĝis pro malbona stato de siaj okuloj.

Li pentris multajn ĝenropentraĵojn, ofte li ilustris poemojn de Sándor Petőfi.

Elektitaj pentraĵoj
-------------------

* *Cziráky Béla gróf, a főispán* (vidu la bildon!)
* *Csárdai jelent* - premiita en 1882
* *Panem!* (1899) - lia ĉefa pentraĵo, premiita en 1901 (vidu la bildon!)
* *Menekülők* premiita en 1889 en Parizo
* *Önarckép* (Memportreto)

Elektitaj disĉiploj
-------------------

* Dezső József Firtosi
* György Haller (pentristo)
* Jenő Haranghy
* István Huber
* Ferenc Krieg
* Gyula Metykó
* József Soproni Horváth
* Nándor Lajos Varga

Memorigiloj
-----------

* strato kaj busto en Kecskemét

Fontoj
------

* hungarlingva biografio Arkivigite je 2016-12-24 per la retarkivo Wayback Machine
* hungarlingva biografio

Panem! pentrita de Imre Révész

* Kategorio Imre Révész (pentristo) en la Vikimedia Komunejo (Multrimedaj datumoj)